**Referat fra elevrådsmøte 5.2.21**

Teamsmøte med 6, 5 og 4 trinn og FAU leder Erik Jørgensen.

**Sak fra FAU ved Erik Jørgensen.**

**Nærmiljøanlegg ved uteområde på Dale barneskole:**

Klatreborg og amfi på småskoleplana, lekeanlegg nedenfor SFO og drømmen om Memo på storskoleplana. Fau stiller spørsmål om elevene kan delta i aksjon og gå fra dør til dør for å hjelpe til å skaffe midlene som trengs. FAU har samlet inn godt over 200 000,- i en aksjon på sosiale medier allerede, men det trengs ca 1 000 000,-

Håper å begynne å bygge i høst.

FAU lager brosjyrene som skal deles ut + en halskjede med opplysninger. Elevene kan legge brosjyrene i alle postkassene (kanskje 10 postkasser hver). Helst ønsker FAU at vi ringer på dørene og deler ut brosjyrene. Alt må være coronasikkert utført. Det kommer FAU tilbake til.

Stemningen i elevrådet var positiv. Vi ønsker nærmiljøanlegg. Noen ønsket å ringe på dører, andre kan legge brosjyrer i postkasser. Elevene tar det opp med sine klasser i klasseråd, slik at alle er kjent med og kan få bidra i aksjonen når FAU setter den i gang.

Informasjonen fra Eirik Jørgensen FAU legges i Elevråd TEAM.

**Saker fra klassene**

* Høyere lyd på ringeklokka.
* Fotballnett bør skiftes ut.
* Møblering klasserommet 4b.
* 4. trinn ønsker leksetid etter skolen.
* 4a syns det er trangt i garderoben og skal tenke ut forslag til hvordan de kan løse dette.
* Alle trinnene må passe grensene for sine utekohorter. De som skal passere et område må gjøre det og komme seg til eget området uten å begynne å leke/bli værende på feil kohort.
* Ønske om flere snøballblinker og at de vi har kan males.
* Mere overbygg, for eksempel uteskur, slik at elevene har noe å stå under i nedbør.
* Noen er fremdeles uenig i kohortområdene ute, og mener at det er færre aktivitetsmuligheter på noen områder (F). Kontaktlærer elevråd sier at dette er best mulig fordelt. De som fortsatt er uenige må komme med et skikkelig forslag mest mulig rettferdig for alle. Gjerne tegnet ned og beskrevet hvilke aktiviteter områdene har. Deretter kan kontaktlærer presentere det for lærerne.

**Strandryddedagen**

I uke 17 blir det strandryddedag og ruskenaksjon. Elevene bes google litt omkring det og kanskje kan vi finne tips til organisering. Det kan finnes «panteløsninger» for søppelsekkene, slik at elevrådet kan tjene litt på dette.

**Respekt**

Karakterstyrken RESPEKT i februar. Flott at alle øver. Rektor og skolens ledelse har lagt godt merke til at elevrådet jobber med karakterstyrker. Vi oppfordrer nå til «Hemmelig venn» der elevene fersker hverandre i å bruke karakterstyrkene 😊

**Eventuelt**

Vi er glade for at skoleplana ble brøytet før mildværet lager sørpe av snømengden. Vi håper at de som leker i snødungene kan gjøre det på en hyggelig måte.

Mvh

Hjørdis Grønvik